Αθήνα, 15/11/2016

**Αρ. Πρωτ.: 105**

# ΔΕΛΤΙΟ ΤΥΠΟΥ

της Ελληνικής Ομοσπονδίας Θαλασσαιμίας

**«Θέλουμε να ζήσουμε με αξιοπρέπεια!**

**Τίποτε για Εμάς, Χωρίς Εμάς!»**

Η Ελληνική Ομοσπονδία Θαλασσαιμίας εκπροσωπώντας τους 5.000 πάσχοντες από Θαλασσαιμία (Μεσογειακή Αναιμία) και Δρεπανοκυτταρική Νόσο (Δρεπανοκυτταρική και Μικροδρεπανοκυτταρική Αναιμία) συμμετέχει δυναμικά στο ΠΑΝ – ΑΝΑΠΗΡΙΚΟ συλλαλητήριο που οργανώνει η ΕΣΑμεΑ και θα πραγματοποιηθεί την Παρασκευή 2 Δεκεμβρίου 2016 και ώρα 10.00 το πρωί, με συγκέντρωση στην Ομόνοια και πορεία προς τη Βουλή.

Στις εξαγγελίες της κυβέρνησης για τη λήψη επώδυνων μέτρων, για τις περικοπές των παροχών του κράτους – Πρόνοιας και τις ελλείψεις στο χώρο της Υγείας η Ελληνική Ομοσπονδία Θαλασσαιμίας απαντά

ΛΕΜΕ ΟΧΙ:

* Στην οποιαδήποτε περικοπή προνοιακών επιδομάτων
* Στην περικοπή των συντάξεων γήρατος και αναπηρίας
* Στην μείωση των ποσοστών αναπηρίας
* Σε οποιαδήποτε υποβάθμιση της ιατρικής περίθαλψης

ΔΙΕΚΔΙΚΟΥΜΕ ΤΟ ΔΙΚΑΙΩΜΑ ΜΑΣ ΣΤΗΝ

υγεία, την ιατροφαρμακευτική περίθαλψη, την πρόνοια, τα επιδόματα, τις συντάξεις, την κοινωνική ασφάλιση.

ΖΗΤΑΜΕ:

* Πρόσβαση στα απαραίτητα φάρμακα για τις χρόνιες παθήσεις που βρίσκονται στην αρνητική λίστα και μείωση του φαρμακευτικού κόστους.
* Πρόσβαση σε νέες ριζικές θεραπείες για τα άτομα με χρόνια νοσήματα.
* Κάλυψη με μόνιμο εξειδικευμένο ιατρικό και παραϊατρικό προσωπικό στις μονάδες χρονίως πασχόντων όπως οι Μονάδες Μεσογειακής Αναιμίας και Δρεπανοκυτταρικής Νόσου
* Άρση των μειώσεων που έχουν επέλθει στους μισθούς και στις συντάξεις των ατόμων με αναπηρία και χρόνιες παθήσεις εξαιτίας των μνημονίων, ελάφρυνση από την επιβολή έκτακτων εισφορών, αποκατάσταση των μέχρι σήμερα και εξαίρεση από μελλοντικές.

Όλα τα άτομα με Θαλασσαιμία και Δρεπανοκυτταρική Νόσο μαζί με τις οικογένειές τους καλούμαστε να δώσουμε δυναμικό παρόν για να ακουστεί η φωνή μας.

Με τιμή

Για το Δ.Σ. της Ε.Ο.ΘΑ.

H ΠΡΟΕΔΡΟΣ Η ΑΝΑΠΛ. ΓΕΝ. ΓΡΑΜΜΑΤΕΑΣ

ΙΩΑΝΝΑ ΜΥΡΙΛΛΑ ΧΡΙΣΤΙΝΑ ΣΤΕΦΑΝΙΔΟΥ